SINA, mina ja muud loomad. Õhtul koju tulles tantsin bussipeatuses Coldplay "Strawberry Swingi" saatel kivist kalde peal. Õhtu oli hämar, lehed langesid tuule käes, linnatuled olid just parajad. Täiuslikust sügisõhtust polnud palju puudu. Aga eks tõuke minu vaatele andis tänane päev.    Saime Jaksiga väga humoorikal moel Virus kokku  (küsige talt, aga mitte see nädalavahetus). Võtsime suuna Nordic Hotel konverentsisaali suunas. Jaks tunti kohe Alari nime all seal ära, mina sain samuti sooja vastuvõtu osaliseks. Nimesildid rinnas, menüü käes, läksime ülejäänud nänni, ja mis kõige tähtsam, suupisteid krabama. Viimaseid oli kahetsusväärselt vähe. Ainult ananassikommid, mida sõin ainult häda pärast. Kuna olime esimesed, siis saime nautida tühja saali hüvesid. Misiganes need siis ka oleks. Üllatuslikult koosnes meie laud eranditult (kui mitte  lugeda ühte tüdrukut) TTG inimestest. Vau. Mina, Jaks, Tom(I), Jaen(ja II, keda õpetasin õpetajate päeval), Roman-Sten (mu vana klassivend), Kätlin ning Tauno (11c ja 12a klass). Meile rääkisid ideede teostamisest Jaanus Rohumaa ning Heidy Purga. Peale seda suunas meid Kairi Birk tegudele, andes käsu kirja panna, mis meid häirib. Mind häiris inimeste mornus ja masendus tänavatel. Naeratus Näole! sai mu hüüdlauseks. Esitasin selle ette ühe imelise kõnega. Peale (oh tänud ülemistele jõududele) kohvipausi  hakkasime gruppe moodustama. Igaüks valis endale sobiva teema. Ei tea kas tegu oli juhusega, aga samas lauas, kus olime, sai nimeks linnakeskkonna laud. Mul ei tulnudki liikuda. Jess! See tegi päeva heaks kohe. Aga kõik teised lahkusid. Vist oli asi ilmas. Kindlasti. Kõik ülejäänud mu rühma liikmetest olid tüdrukud. Juhuu, mõtlevad inimesed. Meie põhiteemaks valitigi minu idee. Ei suuda enam kannatada, ütlen kohe ära - minu idee oli kõige popim! Just, nii uskumatu kui see ka ei ole on tegu tõega. Kuigi meid ei  olnud palju, ainult 10, siis pärast teostuse esitlust sain mitmeid sooviavaldusi minu ideega liitumiseks. Nonii. Läheb karmiks. Järgmine laupäev SINA esimen töötuba, kus hakkame projekti käima lükkama, õnneks vabakäigul. Ahjaa, mis projekti sisu siis? Naeratus Näole - toome inimeste näole naeratuse. Ma poole kohaga selle peal nagunii iga päev. Näiteks - lähen linnas ühe inimese juurde ja ütlen: "Vabandage, aga ma tahtsin lihtsalt öelda, et te näete täna nii lahe välja" või kingime neile lille naeratuse eest  või loeme neile bussipeatuses raamatut ette või kingime smile'iga õhupalli. Teeme õhubändi või jagama tasuta kallisid. Tegelt teostus lihtne, raha ei ole üldse palju vaja. Kel huvi, andke teada. Aga kõige otsustamavaks said ikka mu kaks kõne. Loodan, et saame raha ka taha. Siis oleks kõik hurmav. Hihihuhaa!    Paistab, et see õppeaasta on täis huvitavust, kui lubate nii öelda. Vihma kallab ning puhtaks saab õhk. Tahaks nii paljusid näha ja teiega kokku saada.    Loodan aega leida, et ka  teie nägudele naeratus tuua, mu kallid sõbrad.